Α4-0026/96

Ψήφισμα σχετικά με το έγγραφο εργασίας της Επιτροπής σχετικά με τα μικρά και πολύ μικρά συστήματα ηλεκτρισμού στην εσωτερική αγορά ηλεκτρισμού(SEC(95)0685 - C4-0281/95 - A4-0026/96)

Το Ευρωπαϊκό Κοινοβούλιο,

- έχοντας υπόψη το έγγραφο εργασίας της Επιτροπής SEC(95)0685 - C4-0281/95,

- έχοντας υπόψη το ψήφισμά του της 10ης Οκτωβρίου 1995 σχετικά με την Πράσινη Βίβλο της Επιτροπής «Για μία ενεργειακή πολιτική της Ευρωπαϊκής Ένωσης» ((ΕΕ C 287 της 30.10.1995, σ. 34)),

- έχοντας διαβιβάσει την αρμοδιότητα λήψης απόφασης, σύμφωνα με το άρθρο 52 του Κανονισμού του, στην Επιτροπή Έρευνας, Τεχνολογικής Ανάπτυξης και Ενέργειας,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (Α4-0026/96),

Α. έχοντας υπόψη ότι πρέπει να επιδοκιμασθεί ως σημαντική συνεισφορά στην ολοκλήρωση της εσωτερικής αγοράς ηλεκτρισμού, η υποβολή των προαναφερθέντων εγγράφων εργασίας,

Β. λαμβάνοντας υπόψη ότι ένα σύστημα διοχέτευσης όπως προτείνεται μεταξύ άλλων στο εν λόγω έγγραφο εργασίας, δεν αποτελεί επαρκή βάση για τον καθορισμό ορθολογικών διαδικασιών προγραμματισμού,

Γ. λαμβάνοντας ιδιαίτερα υπόψη το αίτημά του που εξέφρασε στην παράγραφο 13 του ψηφίσματός του για μία ενιαία αγορά στον τομέα της ενέργειας,

Δ. λαμβάνοντας υπόψη την εντολή περί δημοσίων προμηθειών που έχει ως στόχο να διασφαλίσει σε ολόκληρη την Ένωση την από άποψη κόστους αποτελεσματική και ασφαλή παροχή ηλεκτρικής ενέργειας,

1. καλεί την Επιτροπή να διασφαλίσει ότι το αποτελεσματικό μονοπώλιο που σήμερα είναι αναγκαίο για τη σωστή λειτουργία των μικρών μεμονωμένων συστημάτων ηλεκτρικής ενέργειας θα ανταποκρίνεται στα γενικότερα κοινωνικά συμφέροντα και, ιδιαίτερα, στα δικαιώματα των καταναλωτών[semigr ]

2. τονίζει ότι κύριο σημείο της ανακοίνωσης της Επιτροπής αποτελεί μόνο το σκεπτικό διοχέτευσης, ενώ δεν εξετάζεται καθόλου το ζήτημα του κρατικού τομέα και, για το σκοπό αυτό, καλεί την Επιτροπή να συμπληρώσει αντίστοιχα την ανακοίνωσή της[semigr ]

3. τονίζει ότι στα μικρά και πολύ μικρά συστήματα ηλεκτρισμού μπορεί να δοθεί μια δίκαιη ευκαιρία στην εσωτερική αγορά ενέργειας μέσω αποτελεσματικών ελέγχων της κατάχρησης[semigr ]

4. εφιστά την προσοχή στη σημασία των μικρών και πολύ μικρών συστημάτων ηλεκτρισμού κατά την παραγωγή ενέργειας από ανανεώσιμους φορείς ενέργειας και καλεί την Επιτροπή να εκπονήσει σχέδιο δράσης για την προστασία των υφιστάμενων και την επέκταση περαιτέρω ανανεώσιμων πηγών παραγωγής ενέργειας[semigr ]

5. υπογραμμίζει ότι το θέμα της εξοικονόμησης ενέργειας δεν θα είναι τόσο σημαντικό όσον αφορά τους τελικούς καταναλωτές σε μία απελευθερωμένη αγορά και καλεί επομένως την Επιτροπή να θεσπίσει υποχρεωτικές διατάξεις σχετικά με την παροχή συμβουλών στον τομέα της ενέργειας[semigr ]

6. υπογραμμίζει ότι η συνεκτική ανάπτυξη όλων των περιοχών της Ευρωπαϊκής Ένωσης εξαρτάται από τις τιμές της ηλεκτρικής ενέργειας οι οποίες θα πρέπει να διαφέρουν μόνο ελάχιστα και καλεί επομένως το Συμβούλιο και την Επιτροπή να διατηρήσουν τη σημερινή αντιστοιχία των τιμών μεταξύ των αγροτικών ζωνών και των αστικών κέντρων[semigr ]

7. τονίζει την οικολογικά επιθυμητή εφαρμογή σχεδίων ενέργειας για την ορθολογική χρησιμοποίησή της, όπως ο συνδυασμός δύναμης-θερμότητας και το «Ολοκληρωμένο Πρόγραμμα Πόρων» (Integrated Resource Planning), ενώ ζητεί από την Επιτροπή να δημιουργήσει το κατάλληλο πλαίσιο για την υλοποίηση τέτοιων σχεδίων[semigr ]

8. υπογραμμίζει ότι τα μικρά και πολύ μικρά συστήματα θα μπορούσαν να επωφεληθούν από συμφωνίες ad hoc που θα αποτελούν παρεκκλίσεις από τις κοινές διατάξεις που ισχύουν στην εσωτερική αγορά ενέργειας σύμφωνα με το άρθρο 90, παρ. 2 της Συνθήκης[semigr ]

9. καλεί την Επιτροπή να συμπεριλάβει στην οδηγία σχετικά με την εσωτερική αγορά ενέργειας το θέμα των μικρών και πολύ μικρών συστημάτων ηλεκτρικής ενέργειας[semigr ]

10. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Επιτροπή των Περιφερειών και την Οικονομική και Κοινωνική Επιτροπή.